# VALGKOMITEENS INNSTILLING TIL ORDINÆR GENERALFORSAMLING I LERØY SEAFOOD GROUP ASA, 28. MAI 2024

**Sak 1 Styrets sammensetning og innstilling til valg av styre i 2024**

Generalforsamlingen skal velge styrets leder, og de øvrige aksjonærvalgte styremedlemmene. Valget skal gjøres etter innstilling fra valgkomiteen som har bestått av Helge Singelstad (leder), Benedicte Schilbred Fasmer og Morten Borge. Helge Singelstad og Morten Borge ble første gang valgt for 2 år, mens Benedicte Schilbred Fasmer ble gjenvalgt for 2 år, på ordinær generalforsamling i 2022.

Styret har i dag følgende aksjonærvalgte styremedlemmer:

Valgt:

Arne Møgster (leder) 2022

Siri Lill Mannes 2022

Britt Kathrine Drivenes 2023

Didrik Munch 2023

Karoline Møgster 2023

Are Dragesund 2023

Styremedlemmene Arne Møgster og Siri Lill Mannes står på valg.

Valgkomitéen har foretatt en vurdering av samtlige styremedlemmers erfaring og kompetanse og den samlede sammensetningen av styret. Valgkomiteen har også fått informasjon om styrets egenevaluering.

For informasjon om styremedlemmenes bakgrunn og kompetanse vises det til informasjon gitt i årsrapporten og på selskapets hjemmeside.

Valgkomiteen innstiller på at Arne Møgster blir gjenvalgt som styrets leder. Valgkomiteen innstiller videre på at Linda Kidøy Pedersen velges til nytt styremedlem. Arne Møgster og Linda Kidøy Pedersen velges som styremedlemmer for en periode på to år.

Linda Kidøy Pedersen er utdannet Cand. Scient i organisk kjemi (1996) ved universitetet i Bergen og er norsk statsborger. Linda har erfaring innen områder som ernæring og mikrobiologi samt ledelse innen kvalitet og laboratoriearbeid. Linda er i dag fabrikksjef i O. Kavli AS og har inngående erfaring fra produksjon av konsumentvarer, beredskapsledelse og matvaresikkerhet.

Styret vil, om generalforsamlingen følger komiteens innstilling, ha følgende aksjonærvalgte styremedlemmer:

Valgt til:

Arne Møgster (leder) 2026

Linda Kidøy Pedersen 2026

Britt Kathrine Drivenes 2025

Didrik Munch 2025

Karoline Møgster 2025

Are Dragesund 2025

Styret vil med denne sammensetningen ha seks aksjonærvalgte styremedlemmer hvorav 50 % menn og 50 % kvinner.

**Sak 2 Godtgjørelse til styrets leder og øvrige styremedlemmer**

Valgkomitéen foreslår at honorar til styremedlemmene, i perioden 2023/2024 fastsettes slik:

Styrets leder NOK 500.000,-

Til de øvrige styremedlemmene NOK 300.000,-

Valgkomiteen foreslår videre at honorarene til styremedlemmene, i perioden 2024/2025 fastsettes slik:

Styrets leder NOK 650.000,-

Til de øvrige styremedlemmene NOK 400.000,-

**Sak 3 Godtgjørelse til revisjonskomitéen**

Valgkomitéen foreslår at honorar til medlemmene i revisjonskomitéen i perioden 2023/24 fastsettes slik:

Til lederen NOK 120.000,-

Til de øvrige medlemmene NOK 80.000,-

Valgkomitéen foreslår at honorar til medlemmene i revisjonskomitéen i perioden 2024/25 fastsettes slik:

Til lederen NOK 120.000,-

Til de øvrige medlemmene NOK 80.000,-

**Sak 4 Godtgjørelse til valgkomitéen**

Valgkomitéen foreslår at honorar til medlemmene i valgkomitéen, i perioden 2023/24 fastsettes slik:

Til lederen og øvrige medlemmer NOK 65.000,-

Valgkomitéen foreslår at honorar til medlemmene i valgkomitéen, i perioden 2024/25 fastsettes slik:

Til lederen og øvrige medlemmer NOK 65.000,-

**Sak 5 Valgkomiteens sammensetning og innstilling til valg av valgkomité**

Valgkomiteen har bestått av Helge Singelstad (leder), Benedicte Schilbred Fasmer og Morten Borge. Helge Singelstad og Morten Borge ble første gang valgt for 2 år, mens Benedicte Schilbred Fasmer ble gjenvalgt for 2 år, på ordinær generalforsamling i 2022. Samtlige av medlemmene har sagt seg villig til gjenvalg for to nye år.

Valgkomiteen vil, om generalforsamlingen følger innkommet forslag til komiteens sammensetning, ha følgende medlemmer:

Valgt til:

Helge Singelstad (leder) 2026

Benedicte Schilbred Fasmer 2026

Morten Borge 2026

Alle beslutninger var enstemmige.

Det forelå ikke ytterligere saker til behandling, og møtet ble avsluttet.

Valgkomiteen, 26.04.2024.

Signatur

Helge Singelstad Benedicte Schilbred Fasmer Morten Borge